CELEX: 52014DP0110
Language: el
Date: 2014-02-25 00:00:00
Title: Απόφαση του Ευρωπαϊκού Κοινοβουλίου της 25ης Φεβρουαρίου 2014 σχετικά με την αίτηση άρσης της ασυλίας του Tadeusz Cymański (2013/2278(IMM))

29.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/161
            
         P7_TA(2014)0110
   Αίτηση άρσης της βουλευτικής ασυλίας του Tadeusz Cymański
   Απόφαση του Ευρωπαϊκού Κοινοβουλίου της 25ης Φεβρουαρίου 2014 σχετικά με την αίτηση άρσης της ασυλίας του Tadeusz Cymański (2013/2278(IMM))
   (2017/C 285/24)
   
      Το Ευρωπαϊκό Κοινοβούλιο,
   
   
               —
            
            
               έχοντας υπόψη την αίτηση για την άρση της βουλευτικής ασυλίας του κ. Tadeusz Cymański που διαβιβάστηκε στις 23 Οκτωβρίου 2013 από την εισαγγελική αρχή της Δημοκρατίας της Πολωνίας και ανακοινώθηκε στις 18 Νοεμβρίου 2013 στην ολομέλεια,
            
         
               —
            
            
               αφού άκουσε τον Tadeusz Cymański, σύμφωνα με το άρθρο 7 παράγραφος 5 του Κανονισμού του,
            
         
               —
            
            
               έχοντας υπόψη τα άρθρα 8 και 9 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία,
            
         
               —
            
            
               έχοντας υπόψη τις από 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010 και 6 Σεπτεμβρίου 2011 αποφάσεις του Δικαστηρίου της Ευρωπαϊκής Ένωσης (1),
            
         
               —
            
            
               έχοντας υπόψη το άρθρο 105 του Συντάγματος της Δημοκρατίας της Πολωνίας ,
            
         
               —
            
            
               έχοντας υπόψη τα άρθρα 5 παράγραφος 2, 6 παράγραφος 1, και το άρθρο 7 του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (Α7-0099/2014),
            
         
               Α.
            
            
               λαμβάνοντας υπόψη ότι, ο Γενικός Εισαγγελέας της Δημοκρατίας της Πολωνίας έχει ζητήσει την άρση της βουλευτικής ασυλίας του Tadeusz Cymański σε συνάρτηση με μια αίτηση προκειμένου να επιτραπεί η κίνηση μιας ποινικής διαδικασίας εις βάρος ενός μέλους του Ευρωπαϊκού Κοινοβουλίου την οποία υπέβαλε η Γενική Διεύθυνση Τροχαίας λόγω παραβίασης του άρθρου 96 παράγραφος 3 του πολωνικού κώδικα περί πταισμάτων·
            
         
               Β.
            
            
               λαμβάνοντας υπόψη ότι, σύμφωνα με το άρθρο 8 τoυ πρωτoκόλλoυ περί των πρoνoμίων και ασυλιών των Ευρωπαϊκών Κoινoτήτων, τα μέλη τoυ Ευρωπαϊκoύ Κoινoβoυλίoυ δεν υπόκεινται σε έρευνα, κράτηση ή δίωξη για γνώμη εκφρασθείσα ή ψήφo δoθείσα κατά την άσκηση των καθηκόντων τoυς·
            
         
               Γ.
            
            
               λαμβάνοντας υπόψη ότι, σύμφωνα με το άρθρο 9 του πρωτοκόλλου περί των προνομίων και ασυλιών της Ευρωπαϊκής Ένωσης, τα μέλη του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
            
         
               Δ.
            
            
               λαμβάνοντας υπόψη ότι σύμφωνα με το άρθρο 105 του Συντάγματος της Δημοκρατίας της Πολωνίας «ο βουλευτής δεν καλείται να λογοδοτήσει για τις δραστηριότητες που αναπτύσσει στο πλαίσιο της βουλευτικής του εντολής, τόσο κατά τη διάρκεια όσο και μετά τη λήξη της. Για τις δραστηριότητες αυτές ο βουλευτής μπορεί να κληθεί να λογοδοτήσει μόνο ενώπιον της Δίαιτας και, εάν έχει προσβάλει δικαιώματα τρίτων, μπορεί να διωχθεί δικαστικά μόνο μετά από άδεια της Δίαιτας»·
            
         
               Ε.
            
            
               λαμβάνοντας υπόψη ότι αποκλειστικά αρμόδιο να αποφασίσει εάν σε μια συγκεκριμένη υπόθεση πρέπει να αρθεί η ασυλία είναι το Κοινοβούλιο· λαμβάνοντας υπόψη ότι το Κοινοβούλιο αποφασίζοντας περί άρσεως ή μη της ασυλίας μπορεί να λάβει δεόντως υπόψη του τη θέση του βουλευτή (2)·
            
         
               ΣΤ.
            
            
               λαμβάνοντας υπόψη ότι η εικαζόμενη πράξη δεν τελεί σε άμεση και προφανή συνάρτηση με τα κοινοβουλευτικά καθήκοντα του Tadeusz Cymański υπό την ιδιότητά του ως βουλευτή του Ευρωπαϊκού Κοινοβουλίου, ούτε συνιστά γνώμη εκφρασθείσα ή ψήφο δοθείσα κατά την άσκηση των καθηκόντων αυτών κατά την έννοια του άρθρου 8 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης·
            
         
               Ζ.
            
            
               λαμβάνοντας υπόψη ότι η ποινική δίωξη του Tadeusz Cymański δεν συνδέεται συνεπώς κατ' ουδένα τρόπο με το αξίωμά του ως βουλευτής του Ευρωπαϊκού Κοινοβουλίου·
            
         
               Η.
            
            
               λαμβάνοντας υπόψη ότι, στην παρούσα υπόθεση, το Κοινοβούλιο δεν έχει ενδείξεις περί fumus persecutionis, δηλαδή μια επαρκώς σοβαρή και ακριβή υπόνοια ότι η δίωξη ασκείται με πρόθεση να παρακωλυθεί η πολιτική δραστηριότητα του βουλευτή·
            
         
               Θ.
            
            
               λαμβάνοντας υπόψη ότι η αίτηση υποβάλλεται μετά από μια έγγραφη δήλωση του Tadeusz Cymański, με την οποία αρνήθηκε να ανταποκριθεί στην υποχρέωσή του να δώσει τα στοιχεία του προσώπου στο οποίο παραχώρησε τη χρήση του οχήματος που αναφέρεται στην έκθεση της Γενικής Διεύθυνσης Τροχαίας και συμφώνησε να καταβάλει πρόστιμο ύψους 500 PLN για την παραβίαση του άρθρου 96 παράγραφος 3 του πολωνικού κώδικα περί πταισμάτων·
            
         
            
               1.
            
            
               αποφασίζει να άρει την ασυλία του Tadeusz Cymański·
            
         
            
               2.
            
            
               αναθέτει στον Πρόεδρό του να διαβιβάσει αμελλητί την παρούσα απόφαση και την έκθεση της αρμόδιας επιτροπής του στον Γενικό Εισαγγελέα της Δημοκρατίας της Πολωνίας και στον Tadeusz Cymański.
            
         
      (1)  Απόφαση της 12ης Μαΐου 1964 στην υπόθεση 101/63, Wagner/Fohrmann και Krier (Ελληνική ειδική έκδοση, σελ. 1089)· απόφαση της 10ης Ιουλίου 1986 στην υπόθεση 149/85, Wybot/Faure και άλλων (Συλλογή 1986, σελ. 2391)· απόφαση της 15ης Οκτωβρίου 2008 στην υπόθεση T-345/05, Mote/Κοινοβούλιο (Συλλογή 2008, σελ. II-2849)· απόφαση της 21ης Οκτωβρίου 2008 στις συνεκδικασθείσες υποθέσεις C-200/07 και C-201/07, Marra/De Gregorio και Clemente (Συλλογή 2008, σελ. I-7929)· απόφαση της 19ης Μαρτίου 2010 στην υπόθεση T-42/06, Gollnisch/Κοινοβούλιο (Συλλογή 2010, σελ. II-1135)· απόφαση της 6ης Σεπτεμβρίου 2011 στην υπόθεση C-163/10, Patriciello (Συλλογή 2011, σελ. I-7565).
   
      (2)  Υπόθεση T-345/05 Mote κατάv Κοινοβουλίου, παρ. 28.